**Dialogul poetului**

*Clarice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt sinucideri câteva în codrul cimitirului,

Cu splendide indiferențe primprejur -

Pe alee, doar atomii plouă de mâhnire

Și sper într-un război de ceanură și viori

Cu verdicte teatrale, urlete-n ecouri - șerpi...

Iar tu acum mă-ntrebi:

- Cum te simți?

- Precum untura dintr-o mizerabilă tigaie...

- Cum te simți?

- Precum o frunză centenară de noiembrie...

- Pe cine iubești?

- Iubesc melancolia, iubesc o asasină...

- Pe cine iubești?

- Pe Sylvia și flacăra din lacrime...

- Cine te crezi?

- Nimeni din rătăcire...

- Cine te crezi?

- Cel mai mare imbecil din lume...

- De cine ți-e dor?

- De mama...

- De cine ți-e dor?

- De-o femeie îmbrățișată-n reverie...

- Pe cine urăști?

- Pe tine...

- Pe cine urăști?

- Pe cea care-mi picta sufletul prin poezii...

- Cum te simți?

- Chiștocul azvârlit pe-o scară de mahala...

- Cum te simți?

- Singurătatea...